ಕಣ್ಣು ಬಿಟ್ಟ ದೇವಿಯ ಕಣ್ಣನ್ನು ಪೂಜಾರಿ ಕೈಯಿಂದಲೇ ತೆಗೆಸಿದ ತಹಶಿಲ್ದಾರ್ ಬೆಳಗಾವಿ:ಬೆಳಗಾವಿ ಜಿಲ್ಲೆಯ ಕಾಗವಾಡ ತಾಲೂಕಿನ ಐನಾಪುರ ಎಂಬಲ್ಲಿ ದೇವಿ ಕಣ್ಣು ಬಿಟ್ಟಿದ್ದಾಳೆ ಎಂಬ ಸುದ್ದಿ ಭಾರೀ ಸುದ್ದಿಯಾಗಿದ್ದು ಜನರು ತಂಡೋಪತಂಡವಾಗಿ ದೇವಿಯ ದರ್ಶನಕ್ಕೆ ಬಂದು ಪೂಜೆ ಮಾಡಿಸುತ್ತಿದ್ದರು.ದೇವಿ ಕಣ್ಣು ಬಿಟ್ಟಿದ್ದು ಕೊರೊನಾ ಹೊಗುವುದೆಂದೇ ಜನ ನಂಬಿದರು. ಈ ಸುದ್ದಿ ಮಾಧ್ಯಮಗಳಲ್ಲಿ ಕೂಡ ಬಿತ್ತರವಾಗಿ ಅಲ್ಲಿನ ತಹಶಿಲ್ದಾರರಾದ ಪ್ರಮೀಳಾ ದೇಶಪಾಂಡೆಗೆ ಅಚ್ಚರಿಯಾಗಿದೆ. ಇದೇನು ? ಈ ಕಾಲದಲ್ಲಿ ದೇವಿ ಕಣ್ಣು ಬಿಡುವುದೆಂದರೇನು? ಇದು ಯಾರದ್ದೊ ಕಿತಾಪತಿ ಇರಬೇಕು ಎಂದು ತಮ್ಮ ಸಿಬ್ಬಂದಿಯೊಂದಿಗೆ ಐನಾಪುರ ದೇವಸ್ಥಾನಕ್ಕೆ ಹೋದರು. ಅಲ್ಲಿ ಪರೀಕ್ಷಿಸಿ ಅನುಮಾನ ಬಂದು ಪೂಜಾರಿ ಕೈಯಿಂದಲೇ ಕೃತಕವಾಗಿ ದೇವಿಯ ಮೂರ್ತಿಯ ಮೇಲೆ ಅಂಟಿಸಿದ್ದ ಕಣ್ಣನ್ನು ತೆಗೆಸಿದ್ದಾರೆ. ದೇವರ ಹೆಸರಿನಲ್ಲಿ ಜನರಿಗೆ ಮಂಕು ಎರಚಲು ಯತ್ನಿಸಿದವರನ್ನು ತರಾಟೆಗೆ ತೆಗೆದುಕೊಂಡಿದ್ದಾರೆ.ಪೂಜಾರಿಯನ್ನು ತರಾಟೆಗೆ ತೆಗೆದುಕೊಂಡ ತಹಶಿಲ್ದಾರರು ಇನ್ನೊಮ್ಮೆ ಈ ತರಹದ ಕಿತಾಪತಿ ಮಾಡಿದರೆ ಕಾನೂನು ಕ್ರಮ ಕೈಗೊಳ್ಳಬೇಕಾಗುತ್ತದೆ ಎಂದು ಎಚ್ಚರಿಸಿದ್ದಾರೆ.